text: Kameler på afveje
  17 februar 2011 kl. 10.56
  En bilist mødte kameler på Billundvej ved Vojens. De var stukket af fra Cirkus Dannebrog.
  Politiet måtte lige have beskeden en ekstra gang, da en bilist ringede og fortalte, at han havde mødt en flok kameler på Billundvej ved Sommersted tæt på Vojens onsdag aften.
  - Der går to til fem kameler på vejen, sagde bilisten ifølge jv.dk.
  Det viste sig, kamelerne var på springtur fra Cirkus Dannebrog med base i Mølby tæt på Sommersted.  Cirkus-folkene rykkede hurtigt ud for at indfange de undvegne. Kort efter midnat var alle kameler hjemme igen.
  